દુબઈ- ભારતીય પ્રવાસીઓને ધ્યાનમાં રાખીને સંયુક્ત આરબ અમીરાતે (UAE) એક મહત્વપૂર્ણ નિર્ણય લીધો છે. આ નિર્ણય મુજબ હવે ભારતીય પ્રવાસીઓને દુબઈમાં બે દિવસ માટે મફત ટ્રાન્ઝિટ વિઝા આપવામાં આવશે. બે દિવસ માટે મફત ટ્રાન્ઝિટ વિઝા મળવાનો મતલબ એ થયો કે જો તમે દુબઈ અને અબુધાબી થઈને વિશ્વના બીજા કોઈ પણ ખૂણે જઈ રહ્યા છો તો તમારે દુબઈમાં 48 કલાકના રોકાણ માટે અહીં એક પણ રુપિયાનો ખર્ચ કરવો નહીં પડે.